Aika: 15.9.2015 klo 9.30-11.00

Paikka: Vuorikatu 27, 4. krs:n kokoushuone

Jäsenet: Leena Auvinen

Outi Karikoski

Titta Kaukonen

Merja Laininen (saapui klo 9.40)

Taina Vainio

Eveliina Bovellan

**§ 1 Kokouksen avaus**

Puheenjohtaja avasi kokouksen klo 9.43.

**§ 2 Puheenjohtajan ja sihteerin valinta**

Puheenjohtajaksi valittiin Leena Auvinen ja sihteeriksi Eveliina Bovellan.

**§ 3 Esityslistan hyväksyminen kokouksen työjärjestykseksi**

Hyväksyttiin esityslista sillä muutoksella, että § 6 ja § 7 käsitellään päinvastaisessa järjestyksessä.

**§ 4 Ohjausryhmän kokoonpano, toiminta ja kokousajat**

Ohjausryhmään kuuluvat opetusjohtaja Leena Auvinen, hankkeessa mukana olevan neljän koulun rehtorit ja hankkeen koordinaattori Eveliina Bovellan. Ryhmän tehtävänä on valvoa hankkeen tavoitteiden ja budjetin toteutumista ja ottaa kantaa suunnitteluryhmän ehdotuksiin hankkeen käytännön toimenpiteiksi.

Ohjausryhmä seuraa myös maan hallituksen linjauksia koulutuksen ja osaamisen kärkihankkeessa, jonka mukaan kielten opetuksen määrärahalla käynnistetään alueellinen kokeilu vieraan kielen opiskelusta jo ensimmäisellä luokalla ja mahdollisesti muitakin kokeiluja. Ohjausryhmä pohtii myös KieKu-hankkeen jatkoa hankekauden päättyessä. Ryhmä kokoontuu pääsääntöisesti kaksi kertaa lukukaudessa.

**§ 5 KieKu-hankkeen ajankohtaiset**

KieKu-hankkeessa ovat aloittaneet 12.8.2015 koulunkäynninohjaajat Jussi-Markus Turunen ja Kerstin Ylönen. Jussin palkkakustannukset maksetaan kokonaan KieKu-hankkeelta, ja Kerstinin palkka osittain hankkeelta ja osittain Kalevalan koulun päältä.

Koulut ovat toimittaneet omat suunnitelmansa hankkeen toteuttamiseksi, ja niiden pohjalta suunnitteluryhmä pohti hankkeen toimintamuotoja 3.9. kokouksessaan.

Hankkeella on oma sivu Peda.netissä: <https://peda.net/kuopio/yhteiset-hankkeet/kieku>.

**§ 6 Toimintasuunnitelman esittely koulujen suunnitelmien pohjalta**

Koulujen toimintasuunnitelmien esittelyn pohjalta todettiin, että suunnitteluryhmän ehdotus yhteisen teemaviikon järjestämiseksi monikulttuurisuus-, suvaitsevaisuus- ja kansainvälisyysteemojen ympärille sopii hyvin hankkeen tavoitteisiin. Teemaviikon aikana pyritään vaikuttamaan oppilaiden asenteisiin monikulttuurisuutta kohtaan esim. aiheeseen liittyvissä työpajoissa. Tällaisten tapahtumien avulla saadaan myös näkyvyyttä hankkeelle.

Suunnitteluryhmän toivomaa peda.net-koulutusta pidettiin tarpeellisena, ja kouluttajaksi ehdotettiin verkkopedagogiikan asiantuntijaa Anu Wulffia tai koillisen alueen tvt-tukihenkilönä toimivaa Kalevalan koulun opettajaa Sinikka Leivosta. Ohjausryhmä ehdotti kouluttajan kutsumista suunnitteluryhmän kokoukseen lähiaikoina.

Kaksikielistä ja kielirikasteista opetusta tukevia materiaalihankintoja tehdään sitten, kun teemaviikon ja koulutusten budjetti on tarkentunut.

Päätettiin, että hankeavustusta ei jaeta tasan koulujen käytettäväksi, vaan käyttökohteet suunnitellaan yhdessä. Tämä lisää myös koulujen yhteistyötä.

**§ 7 Talouskatsaus**

Kahden koulunkäynninohjaajan ja osa-aikaisen koordinaattorin palkkakustannukset (huomioiden ohjaajien kesäkeskeytykset) vuoden 2016 loppuun asti on laskettu. Suunnitteluryhmä lähtee tältä pohjalta laatimaan seuraavassa kokouksessaan budjettirunkoa teemaviikolle ja muille hankinnoille.

**§ 8 Muut asiat**

Eveliina laatii hankkeen alkamisesta mediatiedotteen.

**§ 9 Seuraava kokous**

Seuraava kokous pidetään 17.12.2015 klo 10.00 kouluviraston 4. krs:n kokoushuoneessa.

**§ 10 Kokouksen päättäminen**

Puheenjohtaja päätti kokouksen klo 10.55.